CELEX: 22007D0065
Language: el
Date: 2007-06-15 00:00:00
Title: Απόφαση της Μεικτής Επιτροπής του ΕΟΧ αριθ. 65/2007, της 15ης Ιουνίου 2007 , για τροποποίηση του πρωτοκόλλου αριθ. 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

22.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/47
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 65/2007
   της 15ης Ιουνίου 2007
   για τροποποίηση του πρωτοκόλλου αριθ. 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής αποκαλούμενη «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 138/2006 της Μεικτής Επιτροπής του ΕΟΧ της 27ης Οκτωβρίου 2006 (1).
            
         
               (2)
            
            
               Κρίνεται σκόπιμο να επεκταθεί το πεδίο συνεργασίας των συμβαλλόμενων μερών της συμφωνίας, ώστε να συμπεριληφθεί η απόφαση αριθ. 1672/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τη θέσπιση κοινοτικού προγράμματος για την απασχόληση και την κοινωνική αλληλεγγύη — Progress (2), όπως διορθώθηκε με την ΕΕ L 65 της 3.3.2007, σ. 12.
            
         
               (3)
            
            
               Ως εκ τούτου, το πρωτόκολλο 31 της συμφωνίας θα πρέπει να τροποποιηθεί προκειμένου να καταστεί δυνατή η διευρυμένη αυτή συνεργασία από την 1η Ιανουαρίου 2007,
            
         ΑΠΟΦΑΣΙΖΕΙ:
   Άρθρο 1
   Το άρθρο 5 του πρωτοκόλλου 31 της συμφωνίας τροποποιείται ως εξής:
   
               1.
            
            
               Η παράγραφος 5 αντικαθίσταται ως εξής:
               «5.   Τα κράτη της ΕΖΕΣ συμμετέχουν στα κοινοτικά προγράμματα και δράσεις που αναφέρονται στις πρώτες δύο περιπτώσεις της παραγράφου 8 από 1ης Ιανουαρίου 1996, στο πρόγραμμα που αναφέρεται στην τρίτη περίπτωση, από 1ης Ιανουαρίου 2000, στο πρόγραμμα που αναφέρεται στην τέταρτη περίπτωση από 1ης Ιανουαρίου 2001, στα προγράμματα που αναφέρονται στην πέμπτη και στην έκτη περίπτωση από 1ης Ιανουαρίου 2002, στα προγράμματα που αναφέρονται στην έβδομη και στην όγδοη περίπτωση από 1ης Ιανουαρίου 2004, και στα προγράμματα που αναφέρονται στην ένατη και στη δέκατη περίπτωση από 1ης Ιανουαρίου 2007».
            
         
               2.
            
            
               Η ακόλουθη περίπτωση προστίθεται στην παράγραφο 8:
               
                           «—
                        
                        
                           
                              32006 D 1672: απόφαση αριθ. 1672/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τη θέσπιση κοινοτικού προγράμματος για την απασχόληση και την κοινωνική αλληλεγγύη — Progress (ΕΕ L 315 της 15.11.2006, σ. 1), όπως διορθώθηκε με την ΕΕ αριθ. L 65 της 3.3.2007, σ. 12».
                        
                     
         Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Εφαρμόζεται από 1ης Ιανουαρίου 2007.
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 15 Ιουνίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 366 της 21.12.2006, σ. 83.
   
      (2)  ΕΕ L 315 της 15.11.2006, σ. 1.
   
      (3)  Δεν έχουν αναφερθεί συνταγματικές απαιτήσεις.